Okresná prokuratúra Galanta 
Obrancov mieru 2, 924 29 Galanta 1	

Číslo: 1 Pv 316/15/2202	Galanta, 20.10.2015 
EEČ : 2-17-231-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Galanta 

Podľa § 215 odsek 1 písmeno h Trestného poriadku zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

ako otec mal. syna XXXXX, nar. XXXXX, bytom u matky XXXXX, XXXXX XXXXX, hoci Zákonom o rodine je povinný vyživovať svoje dieťa a rozsudkom Okresného súdu Galanta sp.zn. 17P/18/2012 zo dňa 19.04.2012 právoplatným dňa 07.05.2012 je zaviazaný prispievať na výživu syna XXXXX sumou vo výške 160,- € mesačne, vždy do 15 –teho dňa toho ktorého mesiaca vopred k rukám matky dieťaťa XXXXX, si otec svoju vyživovaciu povinnosť v mieste trvalého bydliska a všade tam, kde sa zdržiaval neplnil, čím mu vznikol dlh na výživnom za obdobie od mesiaca január 2014 až doposiaľ v celkovej výške 960,- €,  

lebo zanikla trestnosť činu  
 
Odôvodnenie:
Uznesením povereného príslušníka Okresného riaditeľstva PZ Galanta, Obvodné oddelenie PZ Trstice ČVS:ORP-399/TS-GA-2015 zo dňa 26.06.2015 bolo podľa § 206  odsek 1 Trestného poriadku vznesené obvinenie XXXXX, za prečin zanedbania povinnej výživy podľa § 207 ods.1 Trestného zákona na tom skutkovom základe ako je uvedené vo výrokovej časti tohto uznesenia.
	
	Obvinenie bolo vznesené na základe trestného oznámenia XXXXX zo dňa 13.04.2015, rozsudku Okresného súdu Galanta sp. zn. 17P 18/2012 zo dňa 19.04.2012 právoplatného 23.05.2012, výsluchu poškodenej XXXXX zo dňa 11.06.2015, rodného listu a ďalších zadovážených listinných materiálov. 
Počas skráteného vyšetrovania, výsluchom poškodenej XXXXX zo dňa 30.09.2015 bolo preukázané, že obv. XXXXX si vyživovaciu povinnosť  dodatočne splnil a prostredníctvom peňažného ústavu XXXXX dňa 08.07.2015 uhradil sumu 109,59 €, dňa 17.07.2015 uhradil sumu 126,66 €, dňa 21.07.2015 uhradil sumu 134,88 €, dňa 05.08.2015 uhradil sumu 122,22 €, dňa 10.08.2015 uhradil sumu 500,- € a v mesiaci september 2015 uhradil výživné vo výške 500,- €. Do vyšetrovacieho spisu poškodená doložila i fotokópie dokladov preukazujúce realizované platby.

Svedok ( poškodená ) XXXXX zároveň uviedla, že počas celého obdobia neplnenia si vyživovacej povinnosti obvineným XXXXX hmotnou núdzou netrpeli. 

Skutočnosť, že výživné bolo v celom rozsahu zaplatené a počas neplnenia si vyživovacej povinnosti zo strany obvineného XXXXX hmotnou núdzou netrpeli, odôvodňuje vydanie uznesenia o zastavení trestného stíhania podľa § 215 odsek 1 písmeno h) Trestného poriadku.

	Podľa ustanovenia § 86 ods. 1 písm. a) Trestného zákona / účinnej ľútosti /, trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Pretože trestnosť činu s poukazom na ustanovenie § 86 ods. 1 písm. a) Trestného zákona o účinnej ľútosti  zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	JUDr. Lívia Poluchová 
	 prokurátorka